CELEX: 31969R0549
Language: ro
Date: 1969-03-25 00:00:00
Title: Regulamentul (Euratom, CECO, CEE) nr. 549/69 al Consiliului din 25 martie 1969 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților

Anunţ juridic important

|

31969R0549

Jurnalul Oficial L 074 , 27/03/1969 p. 0001 - 0002 ediţie specială finlandeză: capitol 1 volum 1 p. 0051  ediţie specială daneză: serie I capitol 1969(I) p. 0108  ediţie specială suedeză: capitol 1 volum 1 p. 0051  ediţie specială engleză: serie I capitol 1969(I) p. 0119  ediţie specială greacă: capitol 01 volum 1 p. 0124  ediţie specială spaniolă: capitol 01 volum 1 p. 0145  ediţie specială portugheză capitol 01 volum 1 p. 0145  ediţie specială în limba cehă capitol 01 volum 01 p. 39  - 40 ediţie specială în limba estonă capitol 01 volum 01 p. 39  - 40 ediţie specială în limba maghiară capitol 01 volum 01 p. 39  - 40 ediţie specială în limba lituaniană capitol 01 volum 01 p. 39  - 40 LV.ES capitol 01 volum 01 p. 39  - 40 MT.ES capitol 01 volum 01 p. 39  - 40 PL.ES capitol 01 volum 01 p. 39  - 40 SK.ES capitol 01 volum 01 p. 39  - 40 ediţie specială în limba slovenă capitol 01 volum 01 p. 39  - 40

		19690325Regulamentul (Euratom, CECO, CEE) nr. 549/69 al Consiliuluidin 25 martie 1969de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile ComunitățilorCONSILIUL COMUNITĂȚILOR EUROPENE,având în vedere Tratatul de instituire a unui Consiliu unic și a unei Comisii unice ale Comunităților Europene și, în special, articolul 28 primul paragraf al acestuia,având în vedere Protocolul privind privilegiile și imunitățile Comunităților Europene și, în special, articolele 16 și 22 ale acestuia,având în vedere propunerea Comisiei,având în vedere avizul Adunării [1],având în vedere avizul Curții de Justiție a Comunităților Europene,întrucât privilegiile, imunitățile și facilitățile instituite prin Protocolul privind privilegiile și imunitățile de care beneficiază funcționarii și agenții Comunităților se acordă exclusiv în beneficiul acestora;întrucât, prin urmare, este important ca funcționarii și agenții să beneficieze, în funcție de sarcinile și responsabilitățile lor, precum și de situația lor individuală, de privilegiile, imunitățile și facilitățile necesare pentru buna funcționare a Comunităților,ADOPTĂ PREZENTUL REGULAMENT:Articolul 1Beneficiază de dispozițiile articolului 12 din Protocolul privind privilegiile și imunitățile Comunităților următoarele categorii:(a) funcționarii aflați sub incidența Statutului funcționarilor Comunităților, cu excepția celor aflați în situația de disponibilitate, cărora li se aplică numai articolul 12 litera (a) și, în ceea ce privește indemnizațiile plătite de Comunități, articolul 12 litera (c);(b) agenții supuși Regimului aplicabil celorlalți agenți ai Comunităților, cu excepția:1. agenților locali, cărora li se aplică numai articolul 12 litera (a);2. agenților auxiliari cu fracțiune de normă, cărora li se aplică numai dispozițiile de la literele (a) și (b) și, în ceea ce privește remunerațiile plătite de Comunități, numai articolul 12 litera (c).Articolul 2Beneficiază de dispozițiile articolului 13 al doilea paragraf din Protocolul privind privilegiile și imunitățile Comunităților următoarele categorii:(a) persoanele aflate sub incidența Statutului funcționarilor sau Regimului aplicabil celorlalți agenți ai Comunităților, inclusiv beneficiarii indemnizației prevăzute în cazul pensionării în interesul serviciului, cu excepția agenților locali;(b) beneficiarii pensiilor pentru incapacitate de muncă, limită de vârstă sau de urmaș plătite de Comunități;(c) beneficiarii indemnizației în caz de încetare a raporturilor de muncă, prevăzută la articolul 5 din Regulamentul (CEE, Euratom, CECO) nr. 259/68 [2].Articolul 3Beneficiază de dispozițiile articolului 14 din Protocolul privind privilegiile și imunitățile Comunităților următoarele categorii:(a) funcționarii aflați sub incidența Statutului funcționarilor Comunităților;(b) agenții aflați sub incidența Regimului aplicabil celorlalți agenți ai Comunităților, cu excepția agenților locali.Articolul 4Fără a aduce atingere dispozițiilor articolului 22 primul paragraf din Protocolul privind privilegiile și imunitățile Comunităților Europene privind membrii organelor Băncii Europene de Investiții, beneficiază de privilegiile și imunitățile prevăzute la articolele 12, 13 al doilea paragraf și 14 din protocol, în condiții și cu limitări similare celor prevăzute în articolele 1, 2 și 3 din prezentul regulament:- personalul Băncii Europene de Investiții;- beneficiarii pensiilor pentru incapacitate de muncă, limită de vârstă sau de urmaș plătite de Banca Europeană de Investiții.Articolul 5Regulamentul nr. 8/63/Euratom, 127/63/CEE [3] se abrogă.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 25 martie 1969.Pentru ConsiliuPreședinteleG. Thorn[1] JO C 135, 14.12.1968, p. 31.[2] JO L 56, 4.3.1968, p. 1.[3] JO 181, 11.12.1963, p. 2880/63.--------------------------------------------------